Allah ne Mai Bayarwa

Littafin karatu a sauƙaƙe - Mataki na 4

Hausa

Zuwa ga malamai da iyaye:

Kafin a fara amfani da wannan tsarin  koyon karatu, dole sai ɗalibi ya: •    San amon sautukan haruffan Hausa; •    Iya gane kalmomin da aka saba da su.

Allah ne Mai Bayarwa

Hausa Nigeria

Copyright © 2017, Enabling Writers Project - American University of Nigeria http://creativecommons.org/licenses/by/4.0/ http://creativecommons.org/licenses/by/4.0/ An yarda ka yi amfani da wannan aikin ta wajen harkar kasuwanci. Kana iya ɗaukar aikin nan a yadda ya ke ko ka yi ƙari akai. Dole ne ka ajiye haƙƙin mallaka da kuma alaƙanta aiki ga marubuta, masu zayyana da sauran su. ISBN

Grace Malgwi Writing Trainer/Collection Editor

Prof Salisu Yakasai and Prof Lawan D Yalwa Hausa Language Consultants

Nas Yakubu Bloom Trainer

Story Writers Husaini Adamu; Adamu Babbikoi; Garba Mohammed Dantsoho; Jalauddeen Ibrahim Maradun; Yasalu Haruna; Muhammed Umar Deba; Idris Hamid; Ibrahim Baraya; Dahiru A Yelwa; Mansur Isah Buhari; Grace Malgwi

Illustration from International Illustration:The Art of Reading 3.0 Copyright:  SIL International 2009

An yi wani ɗan maraya mai suna Yusuf.

Yusuf bawa ne a gidan malam Modi.

Malam Modi mugu ne.

Malam Modi ba ya tsoron Allah.

Yusuf yana kiwon dabbobin malam Modi.

Yusuf yana noma a gonar Modi.

Yusuf yana gadin gidan malam Modi.

Malam Modi ba ya biyan Yusuf.

Yusuf na kwana a kofar ɗakin Modi.

Yana cin abin da Malam Modi ya rage.

Abu ɗaya yake faɗa kamin ya ci.

Yana cewa Allah ne ya bayar.

Malam Modi ba ya jin daɗi godiyar Yusuf.

Ya ce shi yake ba Yusuf abinci.

Ba Allah ne yake bayarwa ba.

Yusuf ya gode masa ba Allah ba.

Wata rana Malam Modi bai rage abinci ba.

Yusuf ya ɗebo ruwa a kwanu.

Ya faɗa abin da ya saba.

Yusuf ya ce Allah ne ya bayar.

Malam Modi ya ji haushi.

Ya hana Yusuf kwana a kofarsa.

Ya ce Yusuf ya je gun Allah.

Mai bayarwa ya bashi wurin kwanciya.

Yusuf ya je bayan gari.

Ya hau itace ya yi barci.

Da safe sai ya ga jaka a itace.

A cikin jaka ya ga zinariya da yawa.

Yusuf ya kai jaka gidan sarki.

Sarki ya sa a yi cigiyar mai dukiyar.

Ba wanda dukiyarsar ta ɓata.

Sarki ya ba Yusuf jakar cike da zinariya. Yusuf ya karɓa jaka.

Ya ce Allah ne ya bayar.